Hans neste, store prosjekt var utforskningen av spektret til neon hvor han og Back fant over 1000 linjer som de ordnet i forskjellige serier. Det var nå klart at for å sikre mer fremgang innen atomfysikken, måtte man ha støtte av teoretiske fysikere. Paschen engasjerte seg derfor sterkt for å få ansatt Alfred Landé som var av jødisk herkomst, som professor i Tübingen i 1922. Året etter kom han til å spille en viktig rolle i oppklaringen av de detaljerte egenskapene ved den anomale Zeeman-effekten, noe som ledet til oppdagelsen av kvantemekanisk spinn.